Downloaded from YTS.MX
Official YIFY movies site: YTS.MX
Η ΤΑΙΝΙΑ ΕΚΤΥΛΙΣΣΕΤΑΙ ΣΤΗ ΔΙΑΡΚΕΙΑ ΜΙΑΣ ΕΒΔΟΜΑΔΑΣ, ΤΗΝ ΑΝΟΙΞΗ ΤΟΥ 1988
Έτοιμος;
Δεν βλέπω διερμηνέα.
Το μικρόφωνο για τι είναι;
Νοηματίζω κάπου εδώ, συνήθως.
Ναι, εδώ ακριβώς.
Μα κινούμαι πολύ όταν νιώθω κάτι έντονο.
Νομίζω καλύτερα να βάλω τα γυαλιά μου.
Ωραία.
Ίσως μπορώ και χωρίς αυτά.
Έτοιμοι;
Ναι! Επιτέλους!
Έχω μια ιστορία να πω.
ΠΑΝΕΠΙΣΤΗΜΙΟ ΓΚΑΛΟΝΤΕΤ ΟΥΑΣΙΝΓΚΤΟΝ
ΤΟ ΜΟΝΑΔΙΚΟ ΠΑΝΕΠΙΣΤΗΜΙΟ ΚΩΦΩΝ ΣΤΟΝ ΚΟΣΜΟ
Ήμουν στο δωμάτιο της φίλης μου.
ΚΥΡΙΑΚΗ
Ξαφνικά…
τα φώτα άρχισαν να τρεμοπαίζουν…
κι ένιωσα μια δόνηση.
Κάποιος κλωτσούσε την πόρτα…
που σημαίνει "Βιαστείτε!"
Πήγα γρήγορα στην πόρτα
και κατέβηκα στην είσοδο του πανεπιστημίου.
Στο Γκάλοντετ
οι φοιτητές διαδηλώνουν
γιατί θέλουν λόγο στο μέλλον του πανεπιστημίου.
Ανακοινώνουν νέο πρύτανη
κι οι φοιτητές θέλουν κάποιον δικό τους.
Γυρνούσα από τα KFC.
Οδηγούσα κι έτρωγα απ' τη σακούλα.
Με το άλλο χέρι, νοημάτιζα,
μα η κοπέλα με την οποία έβγαινα δεν ήταν Κωφή κι είχε φρικάρει.
Σκεφτόταν "Κωφός οδηγός, Θεέ μου! Τα μάτια σου στον δρόμο!"
"Χαλάρωσε", λέω.
Φτάνω στο πανεπιστήμιο.
Ο κόσμος βαρούσε
το καπό του αυτοκινήτου μου.
Οι φοιτητές διαδηλώνουν όλη μέρα
έξω απ' τις πύλες του ιδρύματος.
Μέσα συνεδριάζει το διοικητικό συμβούλιο.
Αν υπερισχύσουν,
θα αποκτήσουν τον πρώτο τους Κωφό πρύτανη
εδώ και 124 χρόνια.
Κατέβαινα τον λόφο. Είδα άπειρο κόσμο.
Υπήρχε ενθουσιασμός στον αέρα.
Σκέφτηκα "Θα διαλέξουν Κωφό".
Το μόνο πανεπιστήμιο Κωφών στον κόσμο
και δεν είχε ποτέ μη ακούοντα πρύτανη στα 124 του χρόνια.
Το 1864, ο Λίνκολν υπέγραψε νόμο
για την ίδρυση του πρώτου πανεπιστημίου Κωφών.
ΚΩΦΟΣ ΠΡΥΤΑΝΗΣ ΤΩΡΑ!!
Ήρθε η ώρα. Άντε!
Κάποιος είχε φέρει ένα κουτί.
Είχε μέσα φυλλάδια.
Κάποιος μου έδωσε ένα χαρτί.
Είδα το χαρτί,
το σήκωσα, το διάβασα.
Να, σας το είπα.
Δεν είναι Κωφοί.
Κοίταξα τριγύρω και ξαφνικά…
Το Γκάλοντετ έχει πάρει φωτιά απόψε.
Το διοικητικό συμβούλιο
απέρριψε δύο Κωφούς υποψήφιους για την προεδρία…
επιλέγοντας μια γυναίκα με ακοή.
Αρνούμαι να το δεχτώ.
Δύο Κωφοί φιναλίστ,
ο Χάρβι Κόρσον κι ο Άι. Κινγκ Τζόρνταν,
κοσμήτορας της Σχολής Καλών Τεχνών.
Τρίτη φιναλίστ, η αμφιλεγόμενη,
ακούουσα Ελίζαμπεθ Ζίνζερ.
Ήταν απίστευτο που δεν διάλεξαν Κωφό.
ΔΕΧΕΣΤΕ ΑΥΤΑ ΤΑ ΧΑΡΤΙΑ;
ΝΑ ΤΑ ΠΕΤΑΞΟΥΜΕ; ΝΑ ΤΑ ΚΑΨΟΥΜΕ; ΝΑΙ!
Είχαν θυμώσει τόσο πολύ.
Ένιωθαν προσβεβλημένοι.
Ζητούσαν βία.
Η πρώτη μου σκέψη ήταν "Έλεγχος".
Ήταν εντελώς εκτός ελέγχου.
Σε είδα σε πλάνα από τότε
κι έδειχνες φοβερά γαμάτος.
Ήμουν πολύ πιο λεπτός.
Σηκώθηκα κι είπα "Παιδιά, καθίστε κάτω".
Και κάθισαν.
ΕΙΝΑΙ ΤΟ ΑΠΑΡΤΧΑΪΝΤ ΤΩΝ ΚΩΦΩΝ
Με προσβάλλει όσο κι εσάς
που μας λένε πως οι Κωφοί
είναι ακατάλληλοι!
ΤΖΕΡΙ
Βλέπω ένα άτομο γεμάτο φωτιά,
έτοιμο να παλέψει.
Πάντα έτσι ήσουν;
Για τους άλλους,
ήμουν αγγελούδι. Αλλά οι γονείς μου ήξεραν.
Ήμουν σκέτο διαβολάκι.
Δεν είσαι αγγελούδι, δηλαδή;
Έχω ένα μικρό φωτοστέφανο,
μα έχει μαυρίσει λίγο.
Είναι λίγο στραβό.
Ο πατέρας μου ήταν ο καλύτερος οδοντοτεχνίτης στην περιοχή.
Πολύς κόσμος πήγαινε εκεί χάρη στον πατέρα μου,
αλλά δεν είχαν ιδέα πως ήταν Κωφός.
Οι τεχνικοί του εργαστηρίου έλεγαν
"Τι ντροπή, να δουλεύουμε με έναν Κωφό".
Οπότε, τον έβαλαν στο υπόγειο.
Κι εκεί δούλευε κάθε μέρα.
Δεν τον άφηναν ποτέ να κάθεται πάνω.
Ένιωθε πικρία;
Οι Κωφοί ήταν συνηθισμένοι σ' αυτό.
Απλά το δέχονταν.
Μα εγώ δεν το δέχομαι.
Πόσο θυμωμένοι είσαστε;
Πόσο;
Καλύτερα.
Αυτό δεν θα συμβεί σε μένα.
Δεν μπορούν να μας σταματήσουν!
Η διαμάχη έφερε στο προσκήνιο
τη δράση μιας ομάδας ατόμων που ενεργεί
μακριά απ' τα φώτα της δημοσιότητας:
το διοικητικό συμβούλιο του Πανεπιστημίου Γκάλοντετ.
Ζήτησα να στείλουν κάποιον να μας εξηγήσει
κι είπαν πως έχουν δουλειά.
Μαλακίες!
Το συμβούλιο
δεν ήθελε δημόσια αντιπαράθεση.
Δηλαδή, δεν σημαίναμε τίποτα για αυτούς.
ΚΩΦΟΣ ΠΡΥΤΑΝΗΣ ΤΩΡΑ!
Να η στάση τους.
Αναρωτιόμασταν πού ήταν το συμβούλιο.
Θέλουμε να ξέρουμε το γιατί!
Θέλουμε μια εξήγηση!
Μα εγώ ήξερα πού είναι το συμβούλιο.
ΑΠΟΨΕ ΒΑ ΟΥΑΣΙΝΓΚΤΟΝ
Φοιτητές στο ξενοδοχείο όπου θα δειπνούσαν μέλη του συμβουλίου.
Ήμουν μπροστά.
Εγώ τους οδηγούσα.
Οι φοιτητές με επέλεξαν, υποθέτω.
Ήμουν πρόεδρος ένωσης φοιτητών,
μα είχα αναλάβει πριν λίγες μόλις μέρες.
ΓΚΡΕΓΚ
Δεν μπορούμε να το αφήσουμε να περάσει!
Έπεσα στα βαθιά χωρίς να ξέρω κολύμπι.
Είναι σαν να μας χαστούκισαν.
Άρχισε να μου απευθύνεται κόσμος.
Λες κι είχα την ευθύνη.
Με έβλεπαν σαν οδηγό. "Καθοδήγησέ μας. Τι κάνουμε;"
Ποιος ήταν επικεφαλής;
Εγώ.
ΞΕΝΟΔΟΧΕΙΟ ΜΕΪΦΛΑΟΥΕΡ
Το συμβούλιο είναι στον τρίτο όροφο.
Ξέρετε τι κάνουν;
Κάθονται και τρώνε το ωραίο τους γεύμα,
κοροϊδεύοντάς μας.
Να μη φύγουν αν δεν μας μιλήσουν!
Στο στόχαστρο η πρόεδρος του συμβουλίου,
Τζέιν Μπάσετ Σπίλμαν.
Αχ, εκείνη η γυναίκα…
Υπάρχει πολύς θυμός και δεν καταλαβαίνουμε.
Μου φαίνεται πως έπρεπε να επιλέξουμε Κωφό πρύτανη.
Ήταν η επιτομή του σνομπισμού και του πλούτου.
Ντυμένη ναύαρχος.
Αντιπροσωπεύετε το έθνος των Κωφών.
Ήταν σκέτο χάος.
Όλοι νοημάτιζαν ταυτόχρονα.
Θέλαμε έλεγχο πλήθους.
Η αστυνομία λέει πως θα συλληφθείτε.
Δική σας απόφαση.
Έτσι, αποφάσισα να βγω μπροστά.
Η αστυνομία θεωρεί πως το πλήθος παραείναι κοντά.
ΜΠΡΙΤΖΕΤΑ
Χρειαζόμαστε χώρο.
Δεν ακούω τίποτα.
Είμαι εντελώς κωφή…
μα δεν είμαι άρρυθμη.
Μπορώ να ακολουθήσω έναν ρυθμό.
Μπορείς να κινηθείς και να ακολουθήσεις τη μουσική, γιατί τη νιώθεις.
Στο λύκειο ήμουν μαζορέτα.
Είχαμε έναν χορό Pac-Man.
Στην κοινότητά μας έχουμε ένα αστείο.
Μπαίνεις στο αμάξι κι ανοίγεις ραδιόφωνο
κι εμείς λέμε "Α, ναι, μουσική…"
κι είναι οι ειδήσεις.
Η κίνηση κι ο ρυθμός…
είναι τα πάντα.
Κάτω η Σπίλμαν! Κάτω η Σπίλμαν!
Κάτω η Σπίλμαν!
Κατάλαβα πως χρειαζόμασταν ρυθμό
για να παραμείνουμε ενωμένοι.
Κάτω η Σπίλμαν!
Τα καταφέρατε.
Το συμβούλιο θα σας ακούσει.
Κι η Σπίλμαν συμφώνησε να μας ακούσει.
Η αστυνομία λέει πως θα στέκεται δίπλα της.
Ήρθα να πω πως με λένε Τζέιν Μπάσετ Σπίλμαν.
Είμαι πρόεδρος του συμβουλίου.
Συγγνώμη, Τζέιν.
Συγγνώμη. Είμαστε δυσαρεστημένοι
με την απόφαση που λάβατε.
ΤΙΜ
Τους χρωστάτε μια εξήγηση…
Όταν συναντήθηκα με τη Σπίλμαν, ήμουν θυμωμένος.
Είχαμε Κωφούς υποψήφιους. Ήμασταν έτοιμοι.
Ήταν καλοί υποψήφιοι.
Δύο προς μία.
Δύο Κωφοί υποψήφιοι προς μία ακούουσα.
Νομίζω πως είναι σωστό ότι τους χρωστάτε εξήγηση.
Τιμ, αυτό που μου ζητήσατε
ήταν να έρθω εδώ να μιλήσω με αυτούς τους ανθρώπους.
Ήταν πολύ καθωσπρέπει.
Να μιλήσω στους φοιτητές.
Σαν στερεοτυπική Αγγλίδα κυρία.
Σαν…
Σαν να σ' έχει καλεσμένο για τσάι.
Ας μιλήσουμε λιγάκι πρώτα
κι ας το συζητήσουμε αυτό σε ένα λεπτάκι, καλά;
Νομίζω πως ήρθε η ώρα
να επιστρέψετε όλοι στο Γκάλοντετ
και να ηρεμήσουμε…
Μαλακίες!
Ηρεμήστε.
Να κάνω μια ερώτηση;
Ξέρετε νοηματική;
Όχι, εγώ…
Δεν κατανοούσε
τίποτα σχετικά με τους Κωφούς.
Τίποτα.
Ωραία.
Να πω κάτι;
Οπότε, ρώτησα "Γιατί;
Γιατί επιλέξατε τη Ζίνζερ;"
Και τότε είπε
"Οι Κωφοί δεν είναι έτοιμοι να λειτουργήσουν
σε έναν κόσμο ακουόντων".
Τι;
Το είπε όντως αυτό;
Αυτό είπε;
Κι η διερμηνέας είπε "Καλά ακούσατε".
Θέλαμε να ουρλιάξουμε.
Μα πώς να ουρλιάξεις…
στη γλώσσα μας;
Ο κόσμος τους είναι σιωπηλός,
μα η οργή τους απόψε ηχηρή.
Είμαι τόσο θυμωμένη, που νιώθω αναγούλα.
Μιλήσαμε στη δρα Ζίνζερ στο Γκρίνσμπορο.
Θέλω να τους πω πως είναι προνόμιο για μένα
να υπηρετήσω ως πρύτανης του πανεπιστημίου.
Περιμέναμε 124 χρόνια.
Γιατί, γιατί όχι Κωφό, γιατί;
Είχα πάρει φωτιά μέσα μου.
Όπως βλέπετε πίσω μου,
εκατοντάδες φοιτητές συγκεντρώνονται
μέσα στο γυμναστήριο του πανεπιστημίου.
Ωστόσο, δεν πρέπει να θεωρούμε
ένα μεμονωμένο χαρακτηριστικό κάποιου,
ακούοντα ή μη,
ως προσόν για μια θέση, το ίδιο, από μόνο του.
Σχηματίσαμε ομάδα,
έναν μικρό κύκλο, και συζητούσαμε τι να κάνουμε στη συνέχεια.
Κάτι πρέπει να γίνει,
μα τι;
Να κάνουμε συγκέντρωση αύριο ή όχι;
Να κάνουμε αυτό; Καλύτερα όχι.
Τι κάνατε;
Θα θυμώσουμε τον κόσμο.
Ποιο μαγαζί;
Σ' αυτό στη Φλόριντα Στριτ.
Το θέμα δεν ήταν μόνο ο Κωφός πρύτανης.
Ήταν κάτι παραπάνω.
Οι ακούοντες πάντα μας καταπιέζουν.
Οι φοιτητές λένε
πως το συμβούλιο είναι προκατειλημμένο.
Πάμε τώρα!
Ήταν η στιγμή να ανάψει το σπίρτο.
Λίντα, μια ακόμα ερώτηση:
Έχουν καμία πιθανότητα οι φοιτητές
να ανατρέψουν την απόφαση;
Σύμφωνα με τη Σπίλμαν,
η απόφαση είναι τελική. Δεν θα αλλάξουν γνώμη.
Και πήραμε φωτιά.
Ή τώρα ή ποτέ. Το θέλουμε τώρα.
Θέλουμε Κωφό πρύτανη τώρα.
Με πήρε ο παππούς μου
στο τηλέτυπο,
ένα μηχάνημα για τηλεφωνικές κλήσεις.
ΓΕΙΑ ΠΑΠΠΟΥ GA
Το GA σημαίνει "Συνέχισε,
σειρά σου να πληκτρολογήσεις".
Αλλά πληκτρολογεί αργά.
ΕΙΔΑΜΕ ΤΙΣ ΕΙΔΗΣΕΙΣ
Ο παππούς μου είπε…
ΝΑ ΣΕΒΕΣΑΙ ΤΟΥΣ ΑΝΩΤΕΡΟΥΣ ΣΟΥ, ΠΑΡΑΚΑΛΩ
Ωχ, Θεέ μου.
Δεν το είπε, μα ξέρω τι σκεφτόταν.
Απλά να το δεχτώ.
Να μην κάνω φασαρία.
Οι γονείς μου χώρισαν όταν ήμουν έξι.
Πατρική μου φιγούρα ήταν, στην ουσία, ο παππούς μου.
Πήγε στο Πανεπιστήμιο Κολούμπια τη δεκαετία του '30.
Δεν υπήρχαν διερμηνείς.
Χρησιμοποιούσε χειλεανάγνωση
μα αποφοίτησε με τρία διαφορετικά πτυχία.
Οπότε, είχε μεγάλες προσδοκίες από μένα.
Δεν του άρεσε να νοηματίζουμε μπροστά σε κόσμο.
Έλεγε πάντα
"Να νοηματίζεις μόνο σε ένα πλαίσιο 45 εκατοστών. Όχι μεγαλύτερο".
Κι εγώ αποφάσισα, αργά,
σταδιακά, να κάνω όλο και μεγαλύτερες κινήσεις.
Ήταν λες και πήγαινα γυρεύοντας.
Μου έλεγε πως ήταν σημαντικό να ταιριάζω στον κόσμο των ακουόντων.
Κι εγώ έλεγα "Γιατί;
Δεν χρειάζεται να ταιριάζω εκεί.
Έχω δικό μου κόσμο".
ΔΕΥΤΕΡΑ
Σε μια εποχή θυμωμένων,
θορυβωδών διαδηλώσεων…
ΚΟΡΝΑΡΕ ΑΝ ΘΕΣ ΚΩΦΟ ΠΡΥΤΑΝΗ
…η διαμαρτυρία, όπως κι ο κόσμος τους,
ήταν απόκοσμα σιωπηλή.
ΗΡΘΕ Η ΩΡΑ
Οι Κωφοί φοιτητές του Πανεπιστημίου Γκάλοντετ κατηγορούν
τη διοίκηση του ιδρύματος πως αρνείται να τους ακούσει.
Έτσι, οι φοιτητές
έβαλαν λουκέτο στο πανεπιστήμιο.
Κλειδώσαμε όλες τις πύλες.
Οι φοιτητές χρησιμοποίησαν λεωφορεία
για να εμποδίσουν την είσοδο στον χώρο.
Ποια είσαι; Ασφάλεια;
Δουλεύεις εδώ; Ανήκεις στο προσωπικό;
Είναι σχεδόν όπως στον στρατό, όταν κάνεις πλήρη ανάπτυξη.
Ορίζεις τη βάση σου.
Σκοπεύετε να συνεχίσετε να εμποδίζετε την είσοδο;
Σίγουρα.
Θα δίναμε και την ψυχή μας για να αποκτήσουμε Κωφό πρύτανη.
Εμείς ήμασταν ο νόμος.
Οι φοιτητές είναι εξοργισμένοι
με την πρόεδρο του διοικητικού συμβουλίου…
ΚΑΤΑΛΑΒΑΙΝΩ ΝΟΗΜΑΤΙΚΗ ΚΑΛΥΤΕΡΑ ΑΠ' ΤΗ ΣΠΙΛΜΑΝ!
…που υπεράσπισε την επιλογή πρύτανη που δεν γνωρίζει νοηματική, λέγοντας
"Οι Κωφοί δεν είναι έτοιμοι να λειτουργήσουν
σε έναν κόσμο ακουόντων".
Αυτή η εσφαλμένη δήλωση, που λένε…
"Οι Κωφοί δεν μπορούν να λειτουργήσουν σε κόσμο ακουόντων",
κάτι ολοφάνερα ψευδές.
-Δεν το είπατε; -Όχι.
Έγινε παρερμηνεία, λάθος απόδοση.
Τι είπατε;
Μιλούσα μέσω διερμηνέα, φυσικά.
Κι ήταν… πολύ ιδιαίτερες συνθήκες,
με τα ελικόπτερα από πάνω
και τους χιλιάδες φοιτητές έξω απ' το παράθυρο
να ουρλιάζουν.
Ήταν σκέτο χάος.
Κι έτσι, αυτό που είπα…
Δεν μπορώ να σας πω τι είπα, γιατί, με όλα αυτά, δεν θυμάμαι.
-Έχετε σπίτι στο Μπάσετ της Βιρτζίνια. -Τρία.
Τρία σπίτια να καταφύγετε
για να κρυφτείτε.
Σωστά.
Σκεφτήκατε ποτένα το βάλετε στα πόδια;
Ούτε μια φορά.
Είμαι το είδος του ατόμου που πιστεύει…
πως ορίζεις την πορεία σου βάσει του τι θεωρείς σωστό
κι επιμένεις σ' αυτή, ό,τι κι αν συμβεί.
ΔΕΝ ΘΑ ΤΑ ΠΑΡΑΤΗΣΟΥΜΕ… ΜΕΧΡΙ ΝΑ ΑΠΟΚΤΗΣΟΥΜΕ ΚΩΦΟ ΠΡΥΤΑΝΗ
Θέλουμε Κωφό πρύτανη τώρα!
Το συμβούλιο θα χαρεί να σας συναντήσει
υπό έναν μόνο όρο,
να ανοίξετε την πανεπιστημιούπολη.
Όχι!
Πρώτα Κωφό πρύτανη. Μετά θα ανοίξουμε.
Το συμβούλιο λέει
να ανοίξετε, για να συναντηθείτε.
Ναι, αυτό είπαν.
Να τελειώσω;
Όχι.
Άρα, δεν υπάρχει συζήτηση. Γεια.
Αν δεν θέλετε διαπραγμάτευση…
Και τι είπες;
Ζητούν μόνο να ανοίξετε την πανεπιστημιούπολη
όσο διαρκέσει η συνάντηση.
Οι φοιτητές απέρριψαν πρόταση συνάντησης
με όρο το άνοιγμα του πανεπιστημίου.
Πολλά άδεια κτίρια.
Μάρτυρες, οι μαυροπίνακες μιας τάξης.
"Δεν έχει μάθημα σήμερα", έλεγαν,
αποκαλώντας προδότες όσους παρουσιάζονταν.
Τη Δευτέρα,
πολλοί φοιτητές ήταν αρνητικοί.
Δεν ήθελαν να μπλέξουν.
Ανησυχούσαν πως θα επηρέαζε τους βαθμούς τους.
Και κάποιοι δεν πίστευαν πως ένας Κωφός μπορούσε να τα καταφέρει.
Τους εξηγούσα πως έπρεπε να τους πείσουμε.
Κι έλεγαν "Όχι, δεν νομίζω πως μπορούμε να έχουμε Κωφό πρύτανη.
Δεν γίνεται".
Αυτό είχα στο πίσω μέρος του μυαλού μου.
Ανησυχούσα τρομερά.
Δεν το έδειχνα, μα το ένιωθα στο στομάχι μου.
Εσύ φοβόσουν;
Όχι.
Ποιος έχει τα κλειδιά;
Αν υπάρχει εκπρόσωπος φοιτητών,
θα σας ακούσουν περισσότερο.
Ποιος είναι ο εκπρόσωπος;
Και τότε αποφασίσαμε πως έπρεπε
να επιλέξουμε αρχηγό.
Ωραία. Ήρθε η ώρα να επιλέξουμε Κωφό πρύτανη…
Περίγραψε τον Τιμ.
Πολύ ενθουσιώδης, γεμάτος ενέργεια.
Θέλουμε να καθαιρεθεί η Σπίλμαν από την προεδρία του συμβουλίου.
Ήταν μόνο άντρες.
Πίεζα τον εαυτό μου να χωθεί, γιατί έπρεπε.
Η Σπίλμαν έχει χρήματα…
Η Μπριτζέτα;
…μα δεν αγαπά τους Κωφούς.
Δυνατή.
Γυναίκα φιλελεύθερη.
Η Μπριτζέτα πάντα μιλούσε επίμονα για τα "γυναικεία ζητήματα".
Ο Τζέρι κι οι άλλοι συμφοιτητές έλεγαν
"Ωχ, η Μπριτζέτα και τα δικαιώματα των γυναικών".
Στηρίζω τις γυναίκες, είμαι φεμινίστρια.
Κάποιος είπε "Αν έχεις μια σωσίβια λέμβο γεμάτη Κωφούς άντρες
και μία γεμάτη με μη Κωφές γυναίκες,
ποια θα επέλεγες;"
Θα ήθελα για πρύτανη μια γυναίκα,
μα προηγούνται οι Κωφοί.
Περίγραψέ μου τον Τζέρι.
Ήρθε η ώρα! Τέρμα η καταπίεση!
Ήταν πολύ έντονος συναισθηματικά. Θυμώνει εύκολα.
Θα βαρούσε τον τοίχο με τη γροθιά του
αντί να βρει κλειδί για ν' ανοίξει την πόρτα.
Ο Γκρεγκ, απ' την άλλη…
ήταν το ακριβώς αντίθετο.
Ήταν πιο λογικός.
Πώς είναι ο Γκρεγκ;
Θες αλήθεια να το συζητήσουμε;
Ναι.
Ο Γκρεγκ μιλάει ελάχιστα.
Νοηματίζει με μικρές κινήσεις.
Δεν δείχνει πολύ συναίσθημα.
Δεν είναι ντόμπρος όπως εγώ.
Η ενέργειά μου φτάνει στον άλλο μέσα απ' τα χέρια μου.
Ξέρω να ξεσηκώνω το πλήθος.
Κι όλοι συμφωνήσαμε
ότι αρχηγός θα γινόταν ο Γκρεγκ Λάιμποκ.
Συμφωνήσαμε όλοι, χωρίς αμφισβητήσεις.
Δεν τον θεωρούσα κατάλληλο.
Ο Λάιμποκ, απλός φοιτητής του πολυτεχνείου
στο Πανεπιστήμιο Γκάλοντετ.
Έλαβε το περιβραχιόνιο που συμβολίζει τον αγώνα τους.
Είναι ο αρχηγός του κινήματός τους.
…να ζήσουμε μ' αυτό μέχρι…
μέχρι να το αποκτήσουμε.
Ένιωσα πως το πήρε κάποιος που δεν καλοήξερε τη διαφορά
μεταξύ μιας τρύπας στο πάτωμα και της κωλοτρυπίδας του.
Ξέραμε πως χωρίς σχέδιο θα χάναμε.
Δεν παίρνω εγώ τις αποφάσεις.
Διαχειρίζομαι απλώς τη συνάντηση.
Δηλαδή, εγώ θα αποφασίζω ποιος θα μιλήσει.
Συναντηθήκαμε με πολλούς από το διδακτικό προσωπικό, με αποφοίτους
που προσπαθούσαν για χρόνια να αποκτήσουμε Κωφό πρύτανη.
Έτσι, ήρθαν να συμβουλεύσουν τους φοιτητές.
Οπότε, τώρα τι;
Τι σκοπεύετε να κάνετε;
Οπότε, καταλήξαμε σε τέσσερα αιτήματα. Τέσσερα.
Πρώτον… Κωφό πρύτανη.
Δεν θα γίνει τίποτα μέχρι να έχουμε Κωφό πρύτανη.
Δεύτερον… παραίτηση Σπίλμαν από το συμβούλιο.
Τρίτον… το 51% του συμβουλίου πρέπει να είναι Κωφοί.
Μας συμβούλευσαν σοβαρά να προσθέσουμε κι ένα τέταρτο αίτημα:
να μην υπάρξουν αντίποινα.
Για να νιώθουν οι φοιτητές ασφαλείς να αναμειχθούν.
Θα συνεχίσουμε να πιέζουμε
μέχρι να ικανοποιηθούν τα αιτήματα.
Αυτό θέλουν οι φοιτητές, σωστά;
Μα το βασικότερο, να μην υπάρχει διχασμός.
Πρέπει να μείνουμε ενωμένοι, όλοι μαζί, δυνατοί.
Ανοίξτε αυτήν την πύλη. Δεν θα υπάρξει πρόβλημα.
Μόνο αυτή. Τη θέλουμε ανοιχτή.
Γιατί να το κάνουμε;
Μα μετά άρχισαν να ψάχνουν άλλο τρόπο να μπουν στον χώρο.
Έκοψαν κρυφά τον φράχτη…
και μπήκαν μέσα.
Υποθέτω πως ένιωσαν περήφανοι.
Μα συνειδητοποίησαν
πως είχαμε κλειδώσει και τα γραφεία.
Σταματήστε το αυτό.
Όχι. Τράβα.
Προσπαθώ να διαπραγματευτώ. Να μιλήσουμε;
Μα μετά μάθαμε
πως η Σπίλμαν και το συμβούλιο
ήταν πρόθυμοι να μας μιλήσουν.
Δεν είχαμε SMS.
Άρα, πώς να συγκεντρώσουμε τους φοιτητές;
Με τους συναγερμούς πυρκαγιάς.
Όλοι θα καταλάβαιναν
και θα έβγαιναν έξω.
Θυμάμαι να κοιτάω απ' το παράθυρο
και να βλέπω μια λαοθάλασσα.
Δηλαδή, εκατοντάδες, στα χωράφια,
να περιμένουν τη Σπίλμαν.
Εκείνη τη στιγμή, τι σήμαινε για σένα το Γκάλοντετ;
Πολύ ενδιαφέρον αυτό.
Μου 'ρχεται να κλάψω.
Σκέψου το εδώ.
Εδώ είμαι εξωγήινος.
Όλοι σας ακούτε.
Μα όταν πήγα στο Γκάλοντετ…
Είναι το σπίτι μου. Ο δικός μου κόσμος.
Όταν πήγα στο Γκάλοντετ ως πρωτοετής,
ήταν μια Μέκκα.
Φοιτητές με κάθε είδους καταβολές έρχονται στο Γκάλοντετ
κι εκεί συναντιούνται.
Εδώ έρχονται διεθνείς φοιτητές από ολόκληρο τον κόσμο.
Γιατί υπάρχει μόνο ένα τέτοιο μέρος στον κόσμο.
Όπου οι Κωφοί μπορούν να 'ναι Κωφοί.
Όταν πήγα εκεί, συγκινήθηκα πολύ.
Είναι σαν να πηγαίνεις σε άλλη χώρα,
όπου όλοι μιλούν άλλη γλώσσα.
Πώς να περιγράψεις το να νιώθεις άνετα,
ασφαλής,
όπως με την οικογένειά σου;
Το φως της κοινότητας των Κωφών…
είναι το Γκάλοντετ.
ΔΙΩΞΤΕ ΤΗ ΣΠΙΛΜΑΝ!
Άρα, πώς να δεχτούμε έναν ηγέτη
που δεν κατανοούσε τον κόσμο μας;
Περιμέναμε τη Σπίλμαν να μπει στην αίθουσα…
για να δούμε τι θα πει.
Όταν ξεκινήσει να μιλά, ακούμε.
Αν δεν σκοπεύει να αλλάξει την απόφαση,
σηκωνόμαστε και φεύγουμε.
Καλησπέρα σε όλους.
Χθες, το διοικητικό συμβούλιο του Γκάλοντετ
επέλεξε νέο πρύτανη.
Κατά την κρίση της πλειονότητας των μελών του συμβουλίου,
η δρ Ελίζαμπεθ Ζίνζερ πληρούσε τις προδιαγραφές
με την εξαίρεση,
και δέχομαι πως είναι σημαντική,
μα με την εξαίρεση
μιας κατανόησης κι ευρείας γνώσης της Κωφότητας,
πληρούσε τα κριτήρια.
Ωστόσο…
η γυναίκα αυτή νιώθει βαθιά δέσμευση να αποτελέσει μέρος του ιδρύματος αυτού.
Δεσμεύεται να σας υπηρετήσει
ως εξαιρετική, επιτυχής πρύτανης.
Δείξε μου τι έκανε στη νοηματική.
Αυτό το χέρι είναι ο αδύναμος.
Κι αυτό η εξουσία.
Δεσμεύεται να συνεργαστεί μαζί σας
και να μάχεται για τα Κωφά άτομα παντού.
Μόλις συναντήθηκα με το συμβούλιο.
Αρνούνται να ικανοποιήσουν τα αιτήματά μας.
Οι ακούοντες θεωρούν πως είναι ανώτεροι.
Υπάρχει λέξη γι' αυτό, βασικά:
audism, ακουστική προκατάληψη.
Μερικές φορές δεν συνειδητοποιούν πως το κάνουν.
Άλλες, όμως, ναι.
Και τότε, κάποιος ενεργοποίησε τους συναγερμούς.
Είναι τρομερά δύσκολο να μιλήσεις μ' αυτόν τον δυνατό θόρυβο.
124 χρόνια.
Φτάνει!
Ήρθε η ώρα.
Τέρμα οι μαλακίες.
Κωφό Πρύτανη Τώρα
ΕΝΩΜΕΝΟΙ ΓΙΑ ΚΑΘΟΛΙΚΗ ΙΣΟΤΗΤΑ
Για μένα, όχι. Δεν ήταν δυνατός ο θόρυβος.
Αν ήξερε νοηματική, δεν θα είχε πρόβλημα.
Άγια νύχτα
Σε προσμένουν
Με χαρά
Οι χριστιανοί
Μεγάλωσα σε περιβάλλον με Κωφούς.
Σε συμπεριληπτικό περιβάλλον.
Και με πίστη ανυμνούμε
Τότε, η τηλεόραση δεν είχε υπότιτλους.
Απ' τις πιο ευτυχισμένες στιγμές μου
ήταν όταν νοηματίζαμε καθισμένοι στο τραπέζι της κουζίνας.
Ώρες και ώρες.
Βαρούσαμε το τραπέζι.
Χύνονταν πράγματα στο τραπέζι,
γιατί όταν νοηματίζεις, χτυπάς πράγματα
και χύνονται στο τραπέζι.
Καθώς μεγάλωνα, οι γονείς μου πρόσεξαν
πως μπορούσα να ακούσω λιγάκι.
Προσπάθησα να χρησιμοποιήσω ακουστικά.
Με βοήθησαν να μιλάω λίγο καλύτερα.
Μπορούσα να μιλήσω στο τηλέφωνο, μα έπαιρνα μόνο τη γιαγιά μου.
Κάποιος θα 'λεγε "Ναι;"
"Ναι;" "Α, το 'πιασα αυτό".
"Τι κάνεις;" "Καλά".
"Πώς πάει η μέρα σου; Πώς είναι ο καιρός;"
Ένιωθα περήφανος.
Σου τονώνει τον εγωισμό. Λες "Μπορώ να το κάνω".
Κι έτσι, ο πατέρας μου με έστειλε στο δημόσιο σχολείο.
Υποτιμούσε το σχολείο Κωφών.
Είχε βγάλει το πολυτεχνείο χωρίς διερμηνέα.
Απλώς διάβαζε τα πάντα μόνος του.
Πίστευε πως δεν έχει σημασία αν είσαι Κωφός.
Έλεγε "Προσπάθησε να μιλήσεις…
να διαβάσεις χείλη…
κάνε ό,τι μπορείς".
Στην τάξη, η δασκάλα μιλούσε.
Εγώ έγνεφα καταφατικά, προσποιούμουν πως καταλάβαινα.
Έπιανα μερικές λέξεις εδώ κι εκεί.
Πύραυλος.
Μα μετά η δασκάλα κοιτούσε αλλού,
μιλούσε κοιτώντας τον πίνακα
κι εγώ δεν ήξερα τι συνέβαινε.
Μου είπαν να πάω στα μπροστινά θρανία.
Τα παιδιά έλεγαν…
"Έχεις χαλασμένα αφτιά".
Κι έτσι, ο κόσμος μου έγινε πολύ σκοτεινός.
Ήταν ο κόσμος των ακουόντων…
και δεν άνηκα εκεί.
Λίγο μετά τις 2,
εξαπλώθηκε η φήμη πως η πρύτανης Ζίνζερ ήταν καθ' οδόν.
ΤΡΙΤΗ
Την τρίτη μέρα,
η Ζίνζερ λέει πως θα 'ρθει στο πανεπιστήμιο.
Πώς αντιδράσατε;
Εκατοντάδες φοιτητές με συνθήματα στην πύλη.
ΖΙΝΖΕΡ ΓΥΡΝΑ ΣΠΙΤΙ!
Τι θα πείτε
σ' όσους λένε πως δεν θα σας σεβαστούν
γιατί δεν είστε μία απ' αυτούς;
Πιστεύω πως μόλις γνωριστούμε,
θα είναι μια σχέση πολύ ζεστή
και πολύ παραγωγική.
ΑΚΟΥΟΥΣΑ ΕΚΠΑΙΔΕΥΤΙΚΟΣ ΠΡΥΤΑΝΗΣ ΤΟΥ ΓΚΑΛΟΝΤΕΤ
Η Ζίνζερ κατέχει πτυχίο
και μεταπτυχιακό νοσηλευτικής.
Μα καθόλου εμπειρία με Κωφούς.
ΠΟΙΑ ΝΟΣΟΚΟΜΑ; ΦΩΝΑΞΤΕ ΕΝΑΝ ΓΙΑΤΡΟ!
Δρ Ζίνζερ,
είστε εκπαιδευμένη νοσηλεύτρια με διδακτορικό.
Για μας, δεν είχε τα προσόντα.
Προσόν είναι να 'σαι Κωφός και να κατανοείς την κουλτούρα.
Δεν είναι ευπρόσδεκτη στο πανεπιστήμιο.
Δεν της ανήκει.
Η αστυνομία θέλει να ανοίξει μία πύλη.
Τώρα, θα πρέπει να προσέξουμε.
Πώς σκοπεύει να μπει στο πανεπιστήμιο;
Να μπει ταξί;
Ωραία. Να δούμε ποιοι είναι μέσα στα ταξί,
γιατί δεν θέλουμε να μπουν η Σπίλμαν κι η Ζίνζερ.
Εδώ φτάσαμε. Οι φοιτητές κοιτάνε στα περιπολικά
για να δουν αν η νέα πρύτανης προσπαθεί να μπει κρυφά.
Σταματήστε.
Ανοίξτε το πορτμπαγκάζ.
"Δεν βλέπω Ζίνζερ. Ωραία, μπορείτε να μπείτε".
Δεν παίζουν "Ό,τι βρεις το κρατάς".
Λένε "Αν τη βρεις, την πετάς!"
Ήμασταν σαν στρατιωτική βάση,
με τον στρατό να ψάχνει με τον καθρέφτη κάτω απ' τα αμάξια.
Λίγα μόνο οχήματα περνούν τα οδοφράγματα.
Σταματήστε.
"Δεν βλέπω Ζίνζερ".
Όλη μέρα, φήμες.
Η Ζίνζερ θα ερχόταν με ελικόπτερο.
Θα την άφηνε κάπου στον χώρο.
Έβαλα φοιτητές να τρέχουν τριγύρω και να παρακολουθούν το ελικόπτερο.
Αν το έβλεπαν να προσγειώνεται, θα ξάπλωναν στο έδαφος.
Θα εμποδίσουμε τη Ζίνζερ να μπει, τελεία,
μέχρι να δούμε Κωφό πρύτανη εκεί έξω.
Αυτό το άτομο θα το προσκαλέσουμε να μπει με μεγάλη χαρά.
Αυτό, σίγουρα. Κανέναν άλλο.
Ο Κινγκ Τζόρνταν, κοσμήτορας της Σχολής Καλών Τεχνών
κι ένας εκ των υποψηφίων που απορρίφθηκαν,
επισκέφθηκε τους διαδηλωτές, υποστηρίζοντάς τους.
Έκανα αίτηση για πρύτανης.
ΔΡ ΚΙΝΓΚ ΤΖΟΡΝΤΑΝ ΜΕΛΟΣ ΣΥΜΒΟΥΛΙΟΥ
Είμαι Κωφός. Είναι ξεκάθαρο πως θα ήθελα
να δω έναν Κωφό πρύτανη του Γκάλοντετ.
Όταν εμφανιστήκατε εκεί,
με κάθε ειλικρίνεια,
πιστεύατε πως θα τα κατάφερναν οι φοιτητές;
Όχι.
Ωραία.
Γεια σας, είμαι ο Άι. Κινγκ Τζόρνταν.
Πολλοί από μας δεν πίστευαν πως θα τα κατάφερναν, νομίζω.
Είμαι πολύ ευχαριστημένος με τη δουλειά που έχει γίνει
τους τελευταίους οκτώ μήνες. Μα έτοιμος να, ε…
Τι είδους άτομο ήταν ο Τζόρνταν;
Έμοιαζε πολύ συμπαθητικός, πολύ ευγενικός.
Το χαμόγελο κι η ζεστασιά.
Πάντα περνώ το ίδιο μήνυμα.
Αναπηρία δεν σημαίνει μη ικανότητα.
Όσοι τον είχαν καθηγητή έλεγαν
πως ήταν εξαιρετικός.
Οπότε παίρνουμε τον τύπο
για τον Zy πρώτο, μείον…
-Το y. -Σωστά.
Ήταν κωφός…
μα όχι πραγματικός Κωφός.
Πλέον δεν ακούω τίποτα.
Τίποτα απολύτως. Δεν έχω ήχο.
Κι αεροπλάνο να υπήρχε εδώ, δεν θα το άκουγα.
-Τίποτα. -Μηδέν.
Μηδέν.
Όλη μου τη ζωή είχα ακοή,
αλλά αγόρασα μοτοσικλέτα.
Ένα βράδυ που γυρνούσα σπίτι,
έπεσα πάνω σε ένα αμάξι.
Όταν ξύπνησα, δεν υπήρχε ήχος.
Μου είπαν να πάω στο Γκάλοντετ, πως θα βοηθούσε.
Την πρώτη μου μέρα, προσπαθούσα να νοηματίσω
και κάποιοι παραδίπλα με κορόιδευαν.
Στο πρώτο μου μάθημα, κάθισα και παρακολουθούσα τον καθηγητή.
Δεν κουνούσε καν τα χείλη του.
Μόνο…
Θεέ μου, πώς θα το κάνω αυτό;
Ήμουν πράγματι ο αταίριαστος.
Είμαστε μια μεγάλη οικογένεια. Μια δυνατή οικογένεια. Και θέλω…
Οι φοιτητές στήριζαν πολύ την ιδέα του να γίνω πρύτανης.
Μα υπάρχουν άτομα στην κοινότητα των Κωφών
που λένε πως δεν είμαι πραγματικά Κωφός.
Αν θέλετε να συνεργαστείτε μαζί μου,
θα αποδείξουμε στον κόσμο πως οι Κωφοί μπορούν να κάνουν τα πάντα.
Σας ευχαριστώ.
Κι υπάρχουν άτομα στην κοινότητα των ακουόντων
που δεν κατανοούν πώς νιώθω που είμαι Κωφός.
Άρα, δεν είμαι σίγουρος πως έχω πάτημα και στους δύο κόσμους.
Είναι σαν να παραπαίω.
ΘΕΛΟΥΜΕ ΔΙΚΑΙΟΣΥΝΗ ΤΩΡΑ
ΔΕΝ ΘΕΛΟΥΜΕ ΑΚΟΥΟΝΤΑ, ΝΑ ΠΑΡΕΙ!
Ήρθε η μέρα που θα αποπειραθώ
να δημιουργήσω την απαραίτητη επικοινωνία με τους φοιτητές
και θα ζητήσω να μου δώσουν μια ευκαιρία
να αλληλεπιδράσω μαζί τους προσωπικά.
Την Τρίτη το μεσημέρι έλαβα ένα αίτημα
από τον αμέσως προϊστάμενό μου
να βοηθήσω τη Ζίνζερ να συναντηθεί με τους αρχηγούς των φοιτητών.
Οπότε, πήγα στους φοιτητές
και τους είπα για το τηλεφώνημα.
Ζήτησαν να συναντηθούμε στο πανεπιστήμιο κι εμείς αρνηθήκαμε.
Μας ρώτησαν τι θέλαμε να γίνει.
Είπαμε "Θα συναντηθούμε σε ουδέτερο έδαφος".
Πίσω μου, οι φοιτητές μόλις έμαθαν
πως οι αρχηγοί τους θα συναντηθούν
με τη δρα Ζίνζερ.
Οι φοιτητές έλεγαν "Να είστε δυνατοί. Μην υποχωρήσετε. Παλέψτε!"
ΜΟΤΕΛ ΝΤΕΪΖ
Φανταστείτε το κλασικό φθηνό μοτέλ.
Μπαίνει η Ζίνζερ.
Φορούσε επίσημο κοστούμι. Ντυμένη επιτυχία.
Πολύ ισχυρή, γεμάτη δυναμισμό.
Η όλη ιδέα ήταν να κάνει επίδειξη εξουσίας.
"Εγώ κάνω κουμάντο".
Μα τότε, άρχισε να μιλά.
Έλεγε διαρκώς "Θα σας βοηθήσω πολύ.
Μην ανησυχείτε.
Ήρθα να βοηθήσω".
Έχει σπουδάσει νοσηλευτική,
οπότε η οπτική της
ως προς την Κωφότητα είναι…
πως χρειάζεται διόρθωση.
Τα ίδια και τα ίδια, ξανά και ξανά…
για χρόνια ολόκληρα.
"Πρέπει να σας βοηθήσω.
Πρέπει να το κάνω αυτό για σας".
"Να φτιάξουμε τα χαλασμένα σας αφτιά".
Υπάρχει αυτή η φιλοσοφία…
"Για να μιλήσουν οι Κωφοί".
Η ΓΕΝΝΗΣΗ ΤΟΥ ΤΗΛΕΦΩΝΟΥ 2 ΙΟΥΝΙΟΥ 1875
Όλα ξεκίνησαν με τον Αλεξάντερ Γκράχαμ Μπελ.
Δεν είναι εθνικός μας ήρωας;
Όταν μάθεις την άλλη πλευρά του ποιος ήταν,
ίσως αλλάξεις γνώμη.
Η γυναίκα του ήταν Κωφή. Και η μητέρα του επίσης.
Το μεγαλύτερο θέμα του ήταν πως η κοινωνία τις περιφρονούσε.
Εκείνος τις έβλεπε ως κάτι προς επιδιόρθωση.
Οπότε, προσπάθησε να επιβάλει μια νέα κατεύθυνση στην εκπαίδευσή τους.
Ο κόσμος είναι σιωπηλός.
ΣΧΟΛΗ ΦΥΣΙΟΛΟΓΙΑΣ ΤΗΣ ΦΩΝΗΣ
Ο ήχος δεν υπάρχει.
Δεν γνωρίζουν καν τι είναι λέξη.
Χωρίς λέξεις, δεν υπάρχουν σκέψεις,
μόνο συναισθήματα, ασύνδετα μεταξύ τους.
Όταν πήγα σχολείο,
είχα υποχρεωτικό μάθημα ομιλίας κάθε μέρα.
Ήμουν στην τάξη και με έβγαζαν,
να πάω για ομιλία.
Θα κάνει 3.000 ώρες ατομικής εκπαίδευσης ομιλίας,
μαθαίνοντας τις κινήσεις του στόματος λέξεων που δεν ακούει.
Έβαζα το χέρι μου στη μύτη της δασκάλας.
Νιώθει τη ροή της αναπνοής
που σχηματίζουν οι διάφοροι ήχοι, αναγνωρίζοντας τις κινήσεις με καθρέφτη.
Πολύ καλά. Βάλε πίεση.
Ήμουν το παιδί στην αφίσα του Μήνα Λογοθεραπείας.
Η ΜΠΡΙΓΚΕΤΑ ΜΑΘΑΙΝΕΙ ΝΑ ΑΚΟΥΕΙ
Διαφήμιζαν αυτό:
"Να το κορίτσι που θα μάθει να ακούει και να μιλάει".
Μέσω συσκευών που ανέπτυξαν τα Εργαστήρια Μπελ,
τα παιδιά αξιολογούνται για να διαπιστωθεί ο βαθμός
της απώλειας ακοής τους.
Δουλεύουν με ειδικά εκπαιδευμένους δασκάλους.
Έπαιρνα τα ακουστικά μου με τον πομπό μου
που φορούσα στο στήθος μου.
Το μικρόφωνο συνδέεται
με τα ακουστικά,
ενισχύοντας τον ήχο.
Μας απαγόρευαν τη χρήση νοηματικής,
μα όταν οι δάσκαλοι δεν κοιτούσαν, νοηματίζαμε μεταξύ μας χαμηλά,
μέχρι να μας ξανακοιτάξουν.
Αν ένα παιδί μεγαλώσει σε περιβάλλον με νοηματική,
θα μάθει να νοηματίζει.
Αν μεγαλώσει σε περιβάλλον με ομιλία, θα αναγκαστεί να μιλήσει.
Κι αυτό δεν είναι σκληρό.
Αν έβλεπαν νοηματική, σου χτυπούσαν τα χέρια με χάρακα.
Κατάφερα να μάθω να λέω το "Τς".
Οι δάσκαλοι ενθουσιάστηκαν.
"Αχ, μπορείς να πεις 'Τς'".
Η δασκάλα σταματούσε το μάθημα
και φώναζε τους άλλους δασκάλους
να έρθουν στον διάδρομο
κι έλεγαν "Πες το πάλι. Μπορείς να πεις 'Τς' πάλι;"
Κι όλοι έμεναν άναυδοι.
Πήρα μεγάλη αυτοπεποίθηση απ' αυτό.
ΑΝΑΠΑΥΣΟΥ ΕΝ ΕΙΡΗΝΗ ΣΚΡΟΥΤΖ
Στην πέμπτη τάξη, ανεβάσαμε θεατρικό.
Τη Χριστουγεννιάτικη Ιστορία.
Χωρίς καθόλου νοηματική.
Μόνο με ομιλία.
Ήρθαν κάποιοι ακούοντες
και μας χειροκροτούσαν,
σαν να κάναμε κάτι τρομερό.
Ένιωθα υπέροχα.
Και στο τέλος του θεατρικού
τους ρωτήσαμε αν κατάλαβαν τίποτα.
Κι οι ακούοντες είπαν…
"Δεν καταλάβαμε τίποτα".
Μας ανάγκαζαν να ακούμε και να σκεφτόμαστε σαν ακούοντες.
ΈτιΑξΑ χρΙσΟΥεννΙΆϊκη κΆρΤα.
Κάνε παύσεις.
ΈτιΑξΑ…
Οι δάσκαλοι είπαν στους γονείς μου
πως δεν σημείωνα καλή πρόοδο.
Ήταν λες και, αν δεν άκουγες και δεν μιλούσες,
ήσουν ηλίθιος.
Η ΚριΣίΝ έΜιΣε Κύο…
Κάτι ξέχασες.
Η νοηματική είναι από μόνη της γλώσσα.
Μου είναι τόσο σημαντική.
Είναι η ταυτότητά μας.
Βλέπουν τους Κωφούς σαν κάτι το κακό.
Σαν ελάττωμα,
σαν λάθος.
Σαν άτομα με ακουστική αναπηρία.
Δεν έχουμε αναπηρία.
Η Ζίνζερ είπε
"Θα βρω δάσκαλο να μου διδάξει νοηματική.
Θα μάθω να τη χρησιμοποιώ.
Σε κάνα δυο μήνες, θα επικοινωνούμε".
Δεν καταλαβαίνεις.
Η νοηματική απαιτεί χρόνια.
Πρέπει να ζεις, να κοιμάσαι, να τρως, να αναπνέεις μαζί με Κωφούς
για να κατανοήσεις την απογοήτευση, την καταπίεση.
Ό,τι κι αν έλεγε, απαντούσαν "Όχι.
Απορρίπτεται, δεν γίνεται.
Ποτέ δεν θα γίνεις πρύτανης του Γκάλοντετ".
Ήταν απίστευτο.
Οπότε, φύγαμε.
Αυτό που πήγε να κάνει απέτυχε.
Γυρίσαμε στο πανεπιστήμιο.
Εκείνη τη στιγμή,
υπήρχε τεράστια αίσθηση σύνδεσης.
Αναδύθηκε μια αίσθηση ισχύος.
Αρχίσαμε να πιστεύουμε σε μας.
Πως θα κερδίζαμε.
Να οι αρχηγοί μας.
Αρχίσαμε να ελπίζουμε.
Μου λένε πως η δρ Ζίνζερ είναι καθ' οδόν…
στη συνέντευξη τύπου.
Θα φτάσει σύντομα,
μα για να μη σας καθυστερήσουμε άλλο,
η κα Σπίλμαν είναι εδώ για να ξεκινήσει τη διαδικασία.
Η Ζίνζερ καθόταν μπροστά κι εγώ πίσω.
Την έβλεπα να κρατάει το τηλέφωνο και να μιλάει.
Δεν είχα διερμηνέα.
Καλησπέρα, κυρίες και κύριοι.
Ο σκοπός αυτής της ενημέρωσης
είναι ώστε το διοικητικό συμβούλιο του Πανεπιστημίου Γκάλοντετ
να κάνει μια δήλωση.
Τους είπα "Αφήστε με στο Γκάλοντετ".
Κι εκείνη είπε "Όχι,
θα πάμε στη συνέντευξη τύπου".
Με είχαν κλειδώσει μέσα!
Μαζί, είμαστε ενωμένοι.
Γεια σας, δρ Ζίνζερ.
Προς έκπληξή μου, ο προϊστάμενός μου
με άρπαξε κι είπε "Ωραία, πήγαινε εκεί πάνω
και στήριξε το συμβούλιο".
Και τώρα θέλω να σας συστήσω
τον δρα Κινγκ Τζόρνταν.
Κινγκ, ίσως έχεις κάτι να πεις
στον κόσμο εδώ.
Θέλω να δηλώσω πως πρέπει να κάνω ό,τι θα ωφελήσει περισσότερο
το ίδιο το Γκάλοντετ.
Επομένως, καθήκον μου ως κοσμήτορα
είναι να τη στηρίξω με όποιον τρόπο μπορώ στην προσπάθεια.
Ζητάτε απ' τους φοιτητές να σταματήσουν;
Έχω έρθει σε πολύ δύσκολη θέση,
θέλω να το ξέρετε.
Με στεναχωρεί που έχω βρεθεί εγώ στο επίκεντρο.
Ήταν πολύ δύσκολο για μένα.
Μην ξεχνάτε, ήμουν κοσμήτορας. Μπορούσαν να με απολύσουν ανά πάσα στιγμή.
Θεωρείτε πως ήρθε η ώρα να λήξει η διαμαρτυρία;
Ναι, έτσι πιστεύω.
Ήρθε η ώρα να ξεκινήσει ένας ουσιαστικός διάλογος
με τη νέα έβδομη πρύτανη του Γκάλοντετ.
Σας ευχαριστώ.
Είχα σοκαριστεί.
Προσπαθούσαμε να τον στηρίξουμε
και ξαφνικά κάνει κάτι τέτοιο
κι αλλάζει πλευρά;
Είμαι σε πολύ δύσκολη θέση,
θέλω να το ξέρετε.
Τι αδύναμος! Δες εκεί!
Εμείς σε στηρίζαμε!
Καθήκον μου ως κοσμήτορα είναι να τη στηρίξω με όποιον τρόπο
μπορώ στην προσπάθεια.
Ένιωσα προδομένη.
Σκέφτηκα
"Δεν είναι πραγματικός Κωφός".
Οι αξίες που του εμφύσησαν μεγαλώνοντας
βασίζονταν στον κόσμο των ακουόντων, και τις έχει διατηρήσει.
Αν είχε γεννηθεί Κωφός, δεν θα μας είχε προδώσει.
Ήμουν απλώς υποψήφιος για μια θέση
κι επειδή είμαι Κωφός,
βρέθηκα στο επίκεντρο της προσοχής, ενώ δεν έπρεπε.
Οι φοιτητές ενημερώνονταν
για όσα λέγονταν στη συνέντευξη.
Ήταν πολύ δύσκολη στιγμή για μας.
Περιμένω οι φοιτητές να βοηθήσουν στη μόρφωσή μου
σχετικά με τους Κωφούς και τη νοηματική, που έχω αρχίσει ήδη να κάνω.
Πάντα κερδίζουν.
Αυτό διόγκωσε την οργή των φοιτητών.
Τα πράγματα είναι εκτός ελέγχου,
όπως ξέρετε.
Το σύστημα διοίκησης του πανεπιστημίου έχει καταρρεύσει.
ΔΡ ΕΛΙΖΑΜΠΕΘ ΖΙΝΖΕΡ
ΤΖΕΪΝ ΜΠ.
Αν εκτροχιαστεί περαιτέρω,
θα πρέπει να αναλάβω δράση για να χαλιναγωγηθούν.
Μέλη του διοικητικού συμβουλίου
περνούν τη μέρα σχεδιάζοντας
μια στρατηγική ανάκτησης του ελέγχου της πανεπιστημιούπολης.
Λέγαμε διαρκώς "Όχι βία, όχι ζημιές.
Όχι βία, όχι ζημιές".
Θα χρειαστεί να κάνουμε συλλήψεις, νομίζω.
ΔΕΝ ΤΑ ΠΑΡΑΤΑΜΕ!!!
Πάντα υπήρχε το στερεότυπο
"Αφού δεν μιλούν, είναι χαζοί".
Οπότε, θέλουμε τώρα να προσθέσουμε και βία;
Φύγετε απ' το πεζοδρόμιο, κύριε.
Τα μέσα ενημέρωσης ήταν εκεί με κάμερες.
Αν κάναμε ταραχές, θα χάναμε κάθε στήριξη.
Χρειαζόμασταν εξωτερική στήριξη, ειδικά τη δική τους.
Πολλές κάμερες στραμμένες πάνω μας.
Απειλές, εκφοβισμοί, διαμαρτυρίες, αναρχία…
Θέλω να μάθω τι ακριβώς θα γίνει
πριν κάνετε οτιδήποτε.
Από άρθρο αρχισυντάκτη. "Οι φοιτητές δεν μοιάζει να κατανοούν
τη ζημιά που ίσως προκαλέσει αυτό το εγχείρημα ακτιβισμού
στην υπόληψη του πανεπιστημίου".
Οι αστυνομικοί χτύπησαν έναν φοιτητή στο πρόσωπο.
Όποιος το έγραψε…
άντε χέσου.
Οι φορολογούμενοι
πληρώνουν το 75% των εξόδων του πανεπιστημίου.
Κι αν το Κογκρέσο πει "Αποσύρουμε την κρατική επιχορήγηση
μέχρι να ξαναρχίσετε τα μαθήματα;"
Κι αν η κατάσταση κλιμακωθεί…
σε σημείο που το Κογκρέσο αποσύρει τη χρηματοδότηση;
Το Γκάλοντετ θα κλείσει.
ΤΕΤΑΡΤΗ
Την Τετάρτη,
είχαμε πια χάσει τρία βράδια ύπνο.
ΚΩΦΟ ΠΡΥΤΑΝΗ ΤΩΡΑ!
Δεν τρώγαμε και πολύ.
Οπότε, ο κόσμος τα 'χε φτύσει.
Ξέρω πως νιώθετε εξουθενωμένοι,
οπότε θα κάνω τη συνάντηση σύντομη…
Κάποιος μας ενημέρωσε πως μας είχαν προσφέρει συνέντευξη
το ίδιο βράδυ σε εθνικό κανάλι.
Ίσως με ένα εκατομμύριο θεατές.
Μου ζήτησαν να βγω στον αέρα, ζωντανά,
μαζί με τη Ζίνζερ.
Θα 'θελες να 'σουν εσύ;
Στη λιμουζίνα, είχα άγχος.
Ήταν τεράστια ευθύνη για μένα.
Ήταν η τελευταία μας ευκαιρία να μας ακούσουν.
Έβαλα το ακουστικό μου.
Μ' αρέσει ν' ακούω γιατί μ' αρέσει να έχω την αίσθηση του περιβάλλοντός μου.
Σ' ένα λεπτό ξεκινάμε.
-Έτοιμοι; -Τραβάμε.
Οι φοιτητές του Γκάλοντετ κατηγορούν
τη διοίκηση του πανεπιστημίου πως δεν τους ακούει
κι έτσι, αποφάσισαν να βάλουν λουκέτο στο ίδρυμα.
Ήμουν στην εστία με τους φίλους μου.
Πολλοί φοιτητές κάθονταν μαζί σε πολλά δωμάτια.
Θα την έχουμε μαζί μας, όπως και
τον πρόεδρο της ένωσης φοιτητών, Γκρεγκ Λάιμποκ.
Εννιά, οκτώ, επτά, έξι,
πέντε, τέσσερα, τρία, δύο, ένα.
Φύγαμε.
Καλώς ήρθατε στο Nightline του ABC News.
Από την Ουάσινγκτον, ο Τεντ Κόπελ.
Ίσως σας αποσπάσει για λίγο την προσοχή,
μα αν υπήρξε ποτέ πρόγραμμα
που θα 'πρεπε να 'ναι προσβάσιμο στα άτομα με ακουστική αναπηρία,
αυτό είναι το αποψινό.
Πολλά άτομα με ακουστική αναπηρία ή Κωφά
δεν διαθέτουν συσκευή με λειτουργία κλειστής λεζάντας, άρα θα διαβάζετε μαζί.
ΚΑΘΩΣ ΑΚΟΥΤΕ ΚΑΙ ΒΛΕΠΕΤΕ ΜΙΑ ΙΣΤΟΡΙΑ
ΤΡΟΜΕΡΑ ΣΗΜΑΝΤΙΚΗ ΣΕ ΟΣΟΥΣ ΑΠΟ ΜΑΣ ΕΧΟΥΝ ΑΚΟΥΣΤΙΚΗ ΑΝΑΠΗΡΙΑ.
Στον αέρα σε 90''.
Είχα τόσα πολλά να σκεφτώ,
τόσες σκέψεις που πετούσαν μέσα στο μυαλό μου.
Κι οι υπεύθυνοι τύπου μού έκαναν σχόλια,
με πήγαν για μακιγιάζ, όλοι με άγγιζαν…
Κι εγώ ένιωθα πως δεν τα άντεχα όλα αυτά.
Έπρεπε να συγκεντρωθώ.
Μα είπα στον εαυτό μου…
"Είμαι Κωφός.
Αυτό είμαι.
Μόνο αυτό μπορώ να κάνω:
Να 'μαι εγώ".
Τέσσερα, τρία, δύο, ένα.
Δρ Ζίνζερ,
δεν φτάνει μια στιγμή που πρέπει να πεις
πως το πανεπιστήμιο πρέπει να δουλέψει
κι αν δεν μπορεί μ' εμένα, θα πρέπει να 'ναι με κάποιον άλλο;
Πιστεύω, στην παρούσα στιγμή,
πως είμαι αποδέκτης ενός πολύ δυνατού αισθήματος
που μου ζητά να παραιτηθώ,
μα δεν είμαι σίγουρη πως αυτό είναι ομόφωνο αυτήν τη στιγμή.
Είχα πολλά σημάδια στήριξης…
Πώς τα πήγε η Ζίνζερ;
Ήταν πολύ επαγγελματίας.
Έχω λάβει σημάδια στήριξης από τον Κινγκ Τζόρνταν.
Πολύ ψύχραιμη.
Γκρεγκ, να σε ρωτήσω το εξής.
Θα ήσασταν διατεθειμένοι
να βρεθεί κάποια λύση που θα τους ωφελεί όλους;
Τώρα δεν ωφελείται κανείς.
Λοιπόν, Τεντ…
αυτό που θα πω απευθύνεται στη δρα Ζίνζερ
γιατί θεωρώ πως είναι σημαντικό να απαντήσω σ' όσα είπε.
Να σου ζητήσω να απαντήσεις λίγο πιο άμεσα
στην ερώτηση που έκανα, δηλαδή,
εφόσον μιλάμε τόσο πολύ για διάλογο,
θα ήταν δυνατό, ας πούμε αύριο…
Κι ο Γκρεγκ;
Ήταν κάπως σαν…
"Μιλάτε για μένα και με δείχνει εθνικό κανάλι…"
Ήταν ανασφαλής.
…να καθίσετε να βρείτε μια λύση;
Φτάνει το τέλος του ακαδημαϊκού έτους,
σίγουρα οι ζωές πολλών ατόμων έχουν αναστατωθεί.
Δεν μπορεί να πετύχει κάτι ο διάλογος, ακόμα και τώρα;
Καθόμουν κι έλεγα "Δεν πάει καθόλου καλά".
Ίσως φοβόμουν, απλώς.
Δεσμεύομαι να αναλάβω τα καθήκοντα
που συμφώνησα να αναλάβω την Κυριακή το απόγευμα,
μέχρι το διοικητικό συμβούλιο να μου ζητήσει να παραδώσω τη θέση μου…
Δεν αντιδρούσε.
Δέχθηκα τη θέση, αφού μου ζητήθηκε να υπηρετήσω ως πρύτανης…
Είχε ίδια νοοτροπία με τους περισσότερους Κωφούς.
Σαν τον πατέρα μου.
"Θα με βάλετε στο υπόγειο; Καλά".
Το δέχθηκε, έτσι απλά.
Είναι συνήθεια.
Το ανέχονται για τόσον καιρό,
που πιστεύουν βαθιά
πως οι Κωφοί δεν είναι ικανοί για τίποτα.
Κάνε ό,τι σου λένε.
Μείνε εκεί που είσαι.
Εσωτερικεύουν το ότι τους λένε μια ζωή πως δεν μπορούν.
Γι' αυτό κι αυτή η λέξη, το "δεν μπορώ"…
έχει κολλήσει στο μυαλό τους.
ΑΛΛΗ ΜΙΑ ΕΡΩΤΗΣΗ ΠΡΟΤΟΥ ΚΛΕΙΣΟΥΜΕ ΤΗ ΣΥΖΗΤΗΣΗ.
Δρ Ζίνζερ,
ξέρω πως το κατανοείτε γιατί έχετε ενσυναίσθηση.
Το κατανοείτε σε βαθμό
που θα λέγατε, ίσως,
"Αν είναι τόσο σημαντικό
για τόσον κόσμο, θα κάνω πίσω;"
Το συμβούλιο έχει την εξουσία να κρίνει
ποιος θα είναι ο επόμενος πρύτανης. Εγώ δεν είμαι σε θέση.
Άλλα 30 δεύτερα.
Ευχαριστώ, Τεντ. Πιστεύω
πως οι Κωφοί έχουν φοβερές ικανότητες…
Τότε, απόδειξέ το!
Να τελειώσω αυτό που έλεγα;
Πιστεύω πράγματι, αλήθεια,
πως μια μέρα, ένας Κωφός…
Όχι, φτάνουν αυτά. Με κούρασε αυτό το επιχείρημα.
"Μια μέρα", ξανά και ξανά. "Κάποτε…"
Να σπάσει ο κύκλος.
Το ακούμε αυτό 124 χρόνια.
Μας έχει κουράσει.
Επιτέλους, άρχισε να εκφράζεται.
Ο ίδιος κύκλος.
Κάθε νέος πρύτανης λέει "Μια μέρα".
Όλοι οι προηγούμενοι το είπαν.
Λοιπόν, ας προσθέσουμε λίγο χρόνο,
να έχει η δρ Ζίνζερ ευκαιρία να απαντήσει.
Ευχαριστώ. Θέλω να δηλώσω πως στο πανεπιστήμιο αξίζει
να συνεχίσει δυναμικά στο μέλλον,
-είτε… -Συγγνώμη.
Υπονοείτε πως ένας Κωφός δεν μπορεί να το συνεχίσει;
Καθόλου.
Γκρεγκ, ζητώ συγγνώμη αν τα λόγια μου σε τάραξαν.
Νοημάτιζε πολύ πιο έντονα.
Αυτό δείχνει πως οι παλιοί πρυτάνεις
απέτυχαν, εφόσον δεν μας παρείχαν Κωφούς ηγέτες.
Βρήκε τη φωνή του.
Το συμβούλιο έχει 17 ακούοντες.
Οι περισσότεροι δεν ξέρουν νοηματική.
Κανείς δεν κατανοεί τους Κωφούς.
Έρχονται, συνεδριάζουν τρεις φορές τον χρόνο, ψηφίζουν, φεύγουν.
Θέλω να είμαι όσο πιο Κωφός γίνεται.
Δεν ξέρουν τίποτα για την Κωφότητα.
Η δρ Ζίνζερ καλύτερα να μην τους ακούει.
Πρέπει να ικανοποιούν τα αιτήματά μας, γιατί εμείς ξέρουμε.
Λοιπόν, δυστυχώς πρέπει
να ολοκληρώσουμε τώρα.
Αυτό ήταν το αποψινό μας θέμα…
ΠΕΜΠΤΗ
ΚΟΡΝΑΡΕ ΑΝ ΘΕΣ ΚΩΦΟ ΠΡΥΤΑΝΗ ΤΩΡΑ
Οι φοιτητές παίρνουν δύναμη από κόρνες που δεν ακούν
που ουρλιάζουν υπέρ τους.
ΚΩΦΟΙ ΔΥΝΑΤΟΙ ΔΕΣ/ΑΚΟΥ ΜΑΣ, ΑΜΕΡΙΚΗ!
Ο κόσμος χαιρετούσε απ' τα παράθυρα.
ΚΟΡΝΑΡΕ
Ήταν… Ωχ, συγγνώμη.
Συγγνώμη.
Ξέρω, είναι γι' αυτούς που ακούνε.
Άνοιξα την εφημερίδα, στο εξώφυλλο.
ΕΝΩΣΕΙΣ ΣΤΟ ΠΛΕΥΡΟ ΤΟΥ ΓΚΑΛΟΝΤΕΤ
Ανατρίχιασα.
Άρχισε ως διαμαρτυρία
του μοναδικού πανεπιστημίου Κωφών της χώρας.
Απόψε τραβά την προσοχή του έθνους.
Τάσσομαι με τους φοιτητές.
Είναι ανάγκη.
Το βρίσκω καλή ιδέα.
Έκανε μπαμ κι ήταν δυνατό.
Τηλεφωνήματα στήριξης
απ' όλη τη χώρα.
Οικονομική ενίσχυση
στην Εθνική Ένωση Κωφών για την καμπάνια Κωφός Πρύτανης Τώρα.
Λένε πως έχουν συλλέξει
πάνω από 27.000 δολάρια για τον αγώνα τους.
Γινόμαστε πιο δυνατοί
κι ολοένα και περισσότεροι σαν ομάδα.
Μου ζητούσαν συνέχεια συνεντεύξεις.
"Λεμπόκ".
Λάιμποκ.
Ο Γκρεγκ "Χίλμποκ".
Ήρθε κάποιος και μου έδωσε μικρόφωνο
κι είπα "Α, όχι, δεν το χρειάζομαι. Όλα καλά, ευχαριστώ".
Δεν θεωρείς πως ήθελαν
το καλό σας;
Όχι.
Λένε
πως ολόκληρα λεωφορεία με κόσμο απ' όλη τη χώρα
έρχονται εδώ για να συμμετάσχουν.
Μας έρχονται αναφορές
και από το εξωτερικό.
Σουηδία, Γερμανία, Αφρική.
Μας ήρθε φαξ απ' την Κίνα.
Δεν ήξερα κινέζικα,
μα είχε φωτογραφία ενός ατόμου που ζητωκραύγαζε.
Είναι το δικό μας κίνημα πολιτικών δικαιωμάτων.
Λες πως
σας καταπίεσαν. Τι εννοείς;
Οι λευκοί μιλούν εκ μέρους των μαύρων;
Πολλοί Αφροαμερικανοί
έξω μας χειροκροτούσαν.
Μας καταλάβαιναν.
…ΝΑ ΛΕΙΤΟΥΡΓΟΥΝ ΣΕ ΚΟΣΜΟ ΑΚΟΥΟΝΤΩΝ
Για χρόνια, οι Κωφοί υπήρξαν παθητική μειονότητα.
Τελευταία, έγιναν απαιτητική.
Οι ακούοντες μας λένε πώς θα μας βοηθήσουν.
Έτσι λένε, "Θα σας βοηθήσουμε".
Εμείς, όμως, ζητάμε…
-Να το κάνετε οι ίδιοι; -Ναι.
Μας απογοήτευσε
η πράξη του συμβουλίου. Οι φοιτητές έχουν δίκιο.
Ήρθε η ώρα να παραδεχτεί το συμβούλιο πως έκανε λάθος.
Δεν θα σταματήσουμε.
Θα συνεχίσουμε τη μάχη.
Ήμασταν στο σκοτάδι.
Τώρα, ο κόσμος μάς έβλεπε.
Γινόμαστε όλο και πιο δυνατοί.
Είμαστε πολύ δυνατοί πια.
Μέχρι τότε, νόμιζα πως ήταν απλή διαμαρτυρία.
Μου πήρε λίγο χρόνο
να συνειδητοποιήσω πως δεν ήταν απλή διαμαρτυρία.
Ήταν επανάσταση.
Και καθόμουν κι έλεγα
"Τι έκανα;
Είμαι κοσμήτορας τώρα…
μα θα 'μαι Κωφός για πάντα".
Χθες,
έκανα μια δήλωση όπου αναγνώριζα τη νόμιμη εξουσία του συμβουλίου
να επιλέξει τον πρύτανη του Πανεπιστημίου Γκάλοντετ.
Η προσωπική μου αντίδραση στην απόφαση του συμβουλίου
ήταν κι είναι ο θυμός.
Πρέπει τώρα να διακηρύξω δημόσια τη στήριξή μου
προς την οπτική της κοινότητας του Γκάλοντετ.
Τότε, ο Κινγκ λέει πως έκανε λάθος.
Κι εμείς λέμε "Όπα!"
Συχνά λέμε πως ο καλύτερος δάσκαλος
είναι ένας καλός μαθητής.
Το Γκάλοντετ έχει μάθει πολλά από τους φοιτητές του.
Έγιναν εκείνοι δάσκαλοί μας.
Όλοι οι Κωφοί χρωστάμε στους φοιτητές ευγνωμοσύνη
που επιμένουν πως έχει έρθει η ώρα μας.
Ζωντανά απ' το Γκάλοντετ
μια απ' τους αρχηγούς, η Μπρίτζετ Μπορν.
Πώς αντέδρασαν οι φοιτητές
στην αλλαγή γνώμης του δρα Τζόρνταν;
Ήταν μια αφύπνιση.
Σαν να το κατάλαβε.
Έγινε ένας καλύτερος, νέος Κωφός.
Κατάλαβε πως αντί για "Αχ, έχασα…"
Όχι.
Είναι εντάξει να είσαι Κωφός.
Χθες, ήσασταν υπέρ της Ζίνζερ.
Απόψε, αν μας βλέπει,
τι μήνυμα θα της στέλνατε;
Θα της ζητούσα να κοιτάξει μέσα της…
να κοιτάξει τι συμβαίνει σε όλη τη χώρα
και να σκεφτεί πολύ σοβαρά
τι σημαίνει αυτό για τον κόσμο των Κωφών.
ΕΙΝΑΙ ΕΚΕΙ Ο ΓΚΡΕΓΚ GA
Ήρθα στο Πανεπιστήμιο Γκάλοντετ
και βρήκα μια ολοένα αυξανόμενη κρίση.
Ξύπνησα…
Το προηγούμενο βράδυ, ενώ όλοι κοιμόμασταν,
υπήρξε μια συνέντευξη τύπου.
Ο συμβολισμός αυτού του αξιώματος είναι τόσο σημαντικός
που πρέπει να απαντήσουμε στο γενικότερο ζήτημα.
Επομένως, κατέληξα στο συμπέρασμα
πως ο καλύτερος τρόπος να αποκατασταθεί η τάξη
είναι να παραιτηθώ.
Πω πω, πράγματι παραιτήθηκε!
Κι όλοι έλεγαν "Τηλέτυπο για σένα".
Έπρεπε να διασχίσω όλη την πανεπιστημιούπολη.
ΚΥΡΙΑΚΗ
Όταν μπήκα στο φορτηγάκι, το σανίδωσαν.
Ούτε να κλείσω την πόρτα δεν πρόλαβα.
Το τηλέτυπο ήταν σε ένα μεγάλο γυάλινο κουβούκλιο.
Σαν μικρή γυάλα, με όλον τον κόσμο να με κοιτάει.
Ο ΓΚΡΕΓΚ ΕΙΜΑΙ GA
Στεκόμουν δίπλα στον Γκρεγκ.
Ήμασταν εγώ, ο Τιμ, η Μπριτζέτα, οι τέσσερίς μας.
Ήμασταν πολύ κοντά.
Έγραφε "Πώς λένε τα αδέλφια σου;"
Για να εξακριβώσουν πως δεν έγραφε κανένας απατεώνας.
ΜΠΡΟΥΣ ΣΤΙΒΕΝ ΝΑΝΣΙ
…Η Τζέιν Μπάσετ Σπίλμαν.
Έχει μια δήλωση που θέλει να μοιραστεί μαζί σας.
Κα Σπίλμαν;
Καλησπέρα σας.
Όπως όλοι συνειδητοποιήσαμε αυτήν την εβδομάδα, υπήρχε
σοβαρό κενό στην κατανόησή μας
της πολυπλοκότητας των ζητημάτων που αντιμετωπίζαμε.
Ορισμένοι με βλέπουν ως εμπόδιο
για το μέλλον του πανεπιστημίου.
ΘΕΛΩ ΝΑ ΣΕ ΕΝΗΜΕΡΩΣΩ…
Κι επειδή νοιάζομαι πολύ για το μέλλον του Γκάλοντετ,
θα απομακρύνω το εμπόδιο αυτό.
Σήμερα, υπέβαλα την παραίτησή μου.
ΠΩΣ Η ΣΠΙΛΜΑΝ ΠΑΡΑΙΤΗΘΗΚΕ
Το κουβούκλιο τρανταζόταν.
Άσχετοι χαρακτήρες άρχισαν να εμφανίζονται στο τηλέτυπο.
Από το συμβούλιο
δεν ζητήθηκε μόνο να επιλέξει πρύτανη,
μα να συνδράμει στην υλοποίηση ενός ονείρου.
Την εξύψωση ενός Κωφού ατόμου
στη θέση του πρύτανη
του μεγαλύτερου εκπαιδευτικού ιδρύματος
για Κωφούς κι άτομα με ακουστική αναπηρία
στον κόσμο.
ΠΡΥΤΑΝΗΣ Ο ΑΙ ΚΙΝΓΚ
Φοιτητές κι αρχηγοί τους:
Τιμ,
Μπριτζέτα,
Γκρεγκ,
Τζέρι.
Ενωθήκατε,
αναπτύξατε δύναμη και σκοπό,
επιδείξατε θάρρος
κι ανακαλύψατε την ισχύ
να καθορίσετε το μέλλον σας.
Απόψε, οι φοιτητές
καλωσορίζουν την αρχή μιας νέας εποχής θάρρους, όπως λένε.
Δεν θα υπάρξουν αντίποινα
για τη διαμαρτυρία
και το συμβούλιο θα αποκτήσει πλειοψηφία Κωφών μελών.
Κινγκ! Κινγκ!
Αυτήν την εβδομάδα, πράγματι
φάνηκε πως μαζί κι ενωμένοι
ξεπεράσαμε την απροθυμία μας να διεκδικήσουμε τα δικαιώματά μας.
Κωφοί Δυνατοί!
Κωφοί Δυνατοί! Κωφοί Δυνατοί!
Κωφοί Δυνατοί!
Πώς νιώθω;
Εξωπραγματικά.
Δεν μπορώ να το εξηγήσω.
Ένιωθα τόσο περήφανος.
Ποτέ δεν ήμουν τόσο περήφανος
που είμαι Κωφός.
Είμαστε ένα!
Ξεχάσαμε
όσα είχαν γίνει μεταξύ μας εκείνη την εβδομάδα.
Ακούμε συνέχεια πως δεν μπορούμε.
"Όχι, αυτήν τη φορά, όχι!
Οι Κωφοί μπορούν".
Κοίταζα και σκεφτόμουν
πως το να 'σαι Κωφός σε κόσμο ακουόντων δεν σου στερεί τίποτα.
Θα το θυμάστε για πάντα!
Μίλησα με τον παππού μου.
Είπε "Είχες δίκιο".
Η καρδιά μου ήταν γεμάτη.
Για να μου το πει αυτό ο παππούς μου,
κάτι θα έκανα σωστά.
Ο κόσμος νομίζει πως είμαστε ένα τίποτα!
Είμαστε;
Όχι!
-Είμαστε ένα τίποτα; -Όχι!
Θα ακουστούμε!
Η ΝΙΚΗ ΣΤΟ ΓΚΑΛΟΝΤΕΤ ΗΤΑΝ ΜΕΡΟΣ ΕΝΟΣ ΜΕΓΑΛΥΤΕΡΟΥ ΚΙΝΗΜΑΤΟΣ
ΓΙΑ ΤΑ ΔΙΚΑΙΩΜΑΤΑ ΑΤΟΜΩΝ ΜΕ ΑΝΑΠΗΡΙΑ
ΔΥΟ ΧΡΟΝΙΑ ΑΡΓΟΤΕΡΑ, ΤΟ ΚΟΓΚΡΕΣΟ ΠΕΡΑΣΕ
ΤΟΝ ΝΟΜΟ ΓΙΑ ΤΟΥΣ ΑΜΕΡΙΚΑΝΟΥΣ ΜΕ ΑΝΑΠΗΡΙΑ
Ο ΑΙ. ΚΙΝΓΚ ΤΖΟΡΝΤΑΝ ΥΠΗΡΕΤΗΣΕ ΩΣ ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΓΚΑΛΟΝΤΕΤ ΓΙΑ 18 ΧΡΟΝΙΑ
ΚΙ ΕΚΤΟΤΕ ΚΑΘΕ ΕΠΟΜΕΝΟΣ ΠΡΥΤΑΝΗΣ ΥΠΗΡΞΕ ΚΩΦΟΣ
Υποτιτλισμός: Άλκηστη Μόνα